Беларускае кнігадрукаванне развівалася ў цеснай сувязі з еўрапейскім і ўсходнеславянскім, выкарыстоўваючы перадавыя напрацоўкі ў гэтай справе. Альбомнае выданне, падрыхтаванае беларускімі спецыялістамі ў галіне кнігазнаўства і скарыназнаўства, распавядае пра кожную кнігу беларускага першадрукара і, такім чынам, наглядна прадстаўляе кніжную спадчыну Францыска Скарыны, якая ў наш час зберагаецца ў многіх краінах свету – у кніжных і музейных зборах Беларусі, Вялікабрытаніі, Германіі, Даніі, ЗША, Літвы, Польшчы, Расіі, Славеніі, Украіны, Чэхіі.